
	[bookmark: nev]HEGEDŰSNÉ BRIÁK ANDREA
Vezetés és Szervezés
MA, 1. félév
Budapesti Kommunikációs és Üzleti Főiskola
Heller Farkas Turisztikai és Gazdasági Kar
	






Témavezető:
	Krapetz Imre
főiskolai docens, BKF HFF




A VÁLLALATI KOCKÁZATOK ÚJRAÉRTELMEZÉSE, ÚJ KEZELÉSI MÓDJÁNAK ELHELYEZÉSE EGY VEZETŐI INFORMÁCIÓS RENDSZERBEN

A 2008-ban kezdődött világválság alapjaiban változtatta meg a gazdasági-pénzügyi világot. A vállalatok vezetőinek sokkal nagyobb körültekintéssel kell döntéseiket meghozni, mert a környezet változékonysága a döntések következményeinek tervezését, becslését nehezíti. Ha sikeresek akarnak lenni, új eszközöket kell bevetniük e kockázatok kezelésére. Mindezek eredőjeként alapvető szükséglet, hogy újragondoljuk a kockázat tartalmát, és a kezelésére adott vállalati válaszokat.
A dolgozat először összegyűjti, hogy mely tényezők vannak hatással a kockázatok kialakulására, és bemutatja, hogyan változtak meg ezek az elemek. Ezekre támaszkodva bemutatja a kockázat új jelentését, összehasonlítja a hagyományos felfogással. Mindezek után lesz szó az új kockázati felfogáshoz illeszkedő kockázatmenedzsmentről.
Ennek keretein belül javaslatot tesz az új típusú kockázatmenedzsment elhelyezésére, mely szerint az a kontrolling rendszerrel együtt egy vezetői információs rendszer részeként jelenik meg. A dolgozat kitér a két funkció összehasonlítására, majd a résztvevőkre és a szabályozásra is.



